L'Ajuntament de Canet lo Roig convoca:

**CONCURS DE FELICITACIONS NADALENQUES**

dirigit a tots els escolars del municipi, amb l'objecte de cridar l'atenció sobre esta data entranyable del Nadal.

El Concurs es desenrotllarà d'acord amb les BASES següents:

1.-PARTICIPANTS.

Podran concórrer al concurs tots els xiquets del municipi, d'acord amb les categories següents:

A.- Alumnes de 1r, 2n i 3r d'Infantil

B.- Alumnes de 1r, 2n i 3r de Primària

C.- Alumnes de 4t, 5t i 6t de Primària

D.- Alumnes de 1r, 2n i 3r d'ESO

El tema de la targeta serà al·lusiu al Nadal, i es valorarà l'originalitat i la capacitat creativa.

3.- FORMAT.

El format serà mida foli i podrà realitzar-se tant en sentit horitzontal com a vertical. El suport material serà paper. La tècnica serà lliure i podran utilitzar-se tots els colors.

4.- PRESENTACIÓ.

Es presentarà només una targeta per persona. La targeta anirà sense firma i en el dors de la mateixa figurarà:

- Nom i cognoms del participant

- Domicili

- Edat

- Telèfon

- Curs del participant

Les targetes s'entregaran en les oficines de l'ajuntament fins les 14 hores del dia 15 de desembre de 2017.

5.- PREMIS.

S’estableixen els següents premis per a cada categoria:

1r premi: material escolar i Diploma

2n premi: material escolar i Diploma

3r premi: material escolar i Diploma

Les felicitacions premiades, l'Ajuntament les utilitzarà com a felicitació municipal, repartint-les entre els comerços i negocis del municipi, en les xarxes socials i com crega oportú. En este cas, la targeta seleccionada només podrà ser utilitzada per l'Ajuntament.

6.- JURAT.

El Jurat estarà format pels quintos.

7.- EXPOSICIÓ DE TREBALLS.

Totes les targetes presentades al concurs seran exposades en el Centre Social Vicente Meseguer Folch . L'entrega de premis tindrà lloc en el Centre Vicente Meseguer Folch el dia 16 de desembre de 2017, a les 19 hores, coincidint amb la inauguració de l’exposició.

8.- ACCEPTACIÓ DE LES BASES.

La participació en este concurs suposa la total acceptació de les bases.

Canet lo Roig a 27 de novembre de 2017.